
Kasutusloa väljastamine

1. ASJAOLUD JA MENETLUSE KÄIK

Läbivaatamiseks laekus Aleksander Puškini tn 59 ehitise omanikult autoremonditöökoja kasutusloa väljastamise taotlus koos seadusega ettenähtud korras täitedokumentatsiooniga. Ida-Eesti Päästekeskus on väljastanud 27.04.2009 objekti ülevaatuse teatise nr 7.3–9.3/60 ruumidele pindalaga 295 m2, objekti ülevaatuse teatis ei laiene telgedes 11-12 ja A-C ruumidele nr 2, 3, 4 ja 5 pealeehitatud laopinnale.  20.04.2009 esitas OÜ Halaver-Toru garantiikirja, et eelnimetatud laopinda ei kasutata.
2. ÕIGUSLIKUD ALUSED
2.1. Kohaliku omavalitsuse korralduse seadus § 30 lõige 1 punktile 2 valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
2.2. Narva linna Ehitusmääruse §27  lg 3 kohaselt ehitise kasutusloa väljastamise või väljastamisest keeldumise ja kehtetuks tunnistamise otsustab Linnavalitsus.
2.3. Ehitusseaduse § 33 lõige 2 kohaselt kasutusloa saamiseks tuleb esitada kasutusloa taotlus, ehitusprojekt, mille kohaselt ehitis on ehitatud, lisaks ehitusprojektile ehitamise tehniliste dokumentide originaalid või dokumendi väljastaja või ehitustoote tarnija toote nõuetele vastavuse tõendamise seaduse tähenduses või ehitise omaniku või kohaliku omavalitsuse kinnitatud koopiad, kui kasutusloa taotlejal on ehitamise tehniliste dokumentide säilitamise kohustus, õigusaktis sätestatud juhtudel dokument, mis tõendab ehitise kasutusele võtmisele eelneva ehitise, selle osa või ehitise tehnosüsteemi tehnilise kontrolli teostamist, õigusaktis sätestatud juhtudel kirjalik nõusolek ehitise või selle osa kasutusele võtmiseks, tasuda riigilõiv.
2.4. Ehitusseaduse § 33 lõike 5 kohaselt ehitise osale võib anda kasutusloa, kui ehitise osa on võimalik funktsionaalselt ja ohutult kasutada.
3. OTSUS

Vastavalt omaniku taotlusele väljastada kasutusluba:
3.1. Aleksander Puškini tn 59 autoremonditöökoja tehnosüsteemide muutmisel;
3.2. Kasutusluba ei laiene telgedes 11-12 ja A-C ruumidele nr 2, 3, 4 ja 5 pealeehitatud laopinnale.
4. RAKENDUSSÄTTED

4.1. Korraldus jõustub seadusega sätestatud korras.
4.2. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

